10. Anlægsbevilling til nye trafiksikkerhedsprojekter 2022 (Åben)
Tidl. politisk behandling BY, 28.06.22, pkt. 15
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til udmøntningen af det resterende 
rådighedsbeløb til trafiksikkerhedsprojekter i 2022 på 250.000 kr.
Der er i Budget 2022-25 afsat 2,0 mio. kr. til trafiksikkerhedsprojekter (A-236), hvoraf 1,75 mio. kr. blev 
frigivet på byrådsmødet 28. juni 2022. Det blev i den forbindelse godkendt, at projekt C skulle udgå og at 
forvaltningen skulle fremkomme med nye projektforslag for det tilbageværende rådighedsbeløb, hvor 
overvejelser om trafiksikkerhedsprojekter i landsbyer skulle indgå.
På den baggrund skal der tages stilling til et nyt projekt, som kan realiseres for det resterende beløb på 
250.000 kr.
Teknik og Miljø har siden 2016 benyttet en prioriteringsmodel til at understøtte den politiske prioritering af 
området. På baggrund af prioriteringsmodellen er der udarbejdet ”Prioriteringskatalog for vej-, cykelsti- og 
trafiksikkerhedsprojekter 2022". 
Prioriteringskataloget rummer i alt 132 projekter. Projekterne i prioriteringskataloget er fremkommet på 
baggrund af politiske ønsker, politiets registrerede færdselsuheld, borgerhenvendelser og forvaltningens 
egne undersøgelser.
VURDERING
Teknik og Miljø foreslår, at der etableres fartdæmpning på [adresse] ved indkørslerne til [adresse]. Det nye 
trafiksikkerhedsprojekt fremgår af vedlagte oversigt. 
Den seneste trafikmåling på [adresse] i [adresse] viser en gennemsnitshastighed på 53,0 km/t og at 85 % 
(85 %-fraktil) af de målte bilister kører 59,8 km/t eller derunder. 
Hastighedsgrænsen er fastsat til 50 km/t.
Det foreslås, at der etableres to bump på [adresse], for i højere grad at kunne holde bilisters hastighed 
på 50 km/t. Da der på [adresse] kører omkring 3.000 køretøjer i døgnet, skal der etableres belysning af 
de to nye bump. Belysningen etableres for at højne trafiksikkerheden i de mørke timer af døgnet, således 
bilister ikke bliver overrasket af bumpene og risikerer at miste herredømmet.
ØKONOMI
Der søges om en anlægsbevilling på 250.000 kr. svarende til den skønnede anlægsudgift til 
trafiksikkerhedsprojektet ”Bump ved bygrænser [adresse] (Lyngå)”. Bevillingen finansieres af det afsatte 
rådighedsbeløb i Budget 2022-25 til trafiksikkerhedsprojekter (A-236).
INDSTILLING
[adresse]: EMN-2021-02734
Dok-ID: 3410932
Sagsbehandler: julu
Byråd
25. oktober 2022  19:00
Direktøren for Teknik og Miljø indstiller til Byrådet:
1.
At der gives en anlægsbevilling på 250.000 kr. til igangsættelse af trafiksikkerhedsprojektet 
finansieret af det afsatte rådighedsbeløb i Budget 2022-25.
BESLUTNING
Teknik- og Miljøudvalget, 5. oktober 2022:
Fraværende: Ingen
Indstilles godkendt.
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Paulina Mortensen
Godkendt.
Bilag
1.
Nye Trafiksikkerhedsprojekter 2022 (3418317)
